Carl von Arenstorff

Carl von Arenstorff (født mars 1625, død 10. desember 1676 i København) var en tysk offiser i svensk og dansk tjeneste. Han var bror til Friedrich von Arenstorff.

Carl von Arenstorff ble født i Mecklenburg og deltok som svensk offiser i tredveårskrigen og senere i krigen mot Polen. I svensk tjeneste oppnådde han å bli generalmajor, men 1673 gikk han over i dansk tjeneste, hvor han ble generalløytnant i kavaleriet og senere medlem av geheimerådet. Han førte sammen med kong Christian 5. de danske styrkene i slaget ved Lund i 1676. Her ble han dødelig såret i innledningen av slaget,Isacson (2000), side 48  da han fikk en kule i armen. Tross amputasjon døde han i København av koldbrann. Hans sarkofag ligger i Slesvig Domkirke i Sydslesvig.

 Referanser 

 Kilder 
 Svensk uppslagsbok, Lund 1929


Kategori:Danske generaler
Kategori:Svenske generaler